Koordinate: 48° 46′ 60″ SG Š, 11° 25′ 5″ IGD

**Audi** (nem. *Audi AG*) sa sjedištem u Ingolštatu, Bavarska, je njemački proizvođač automobila i član Folksvagen grupacije. Folksvagen je obnovio brend, lansiranjem modela Audi F103, 1965. godine. Do 1966. godine, postaje vlasnik 99,55 % akcija kompanije, kupujući u fazama akcije od pređašnjeg vlasnika Dajmler-Benca.

Ime kompanije potiče od prezimena osnivača Augusta Horha. Osnivač je nazvao kompaniju, prevodeći svoje prezime na latinski. Horh koje na nemačkom znači „slušati". Kompanija je zvanično osnovana 1909. godine, da bi se 1932. integrisala u jedinstvenu kompaniju sa još tri proizvođača. Četiri prstena u amblemu, upravo predstavljaju automobilske kompanije koje se udružine i stvorile Auto uniju. Slogan Audija na njemačkom glasi *„Vorsprung durch Technik"*, što znači „Napredak kroz tehniku".

Počeci Audija
-------------

Korijeni kompanije sežu u 1899. godinu i vezuju se za ime Augusta Horha (1868-1951). Prvi Horhov automobil proizveden je 1901. Godine 1909. Horh je bio prisiljen da napusti kompaniju koju je osnovao. Ubrzo potom, osnovao je kompaniju u Cvikauu, nastavivši da koristi Horh brend. Njegovi bivši partneri tužili su ga sudu zbog nedozvoljenog korišćenja zaštitnog znaka, a njemački sud je donio odluku da brend Horh pripada njegovoj bivšoj kompaniji. Horh je, dakle, bio prinuđen da se uzdrži od korišćenja vlastitog prezimena u svom novom poslu sa kolima. Horh je sazvao sastanak u stanu Franca Fikenčera da bi smislio novo ime. Tokom ovog sastanka, Francov sin je tiho učio latinski jezik u uglu sobe. U nekoliko navrata činilo se kao da je na ivici da izgovori nešto, ali bi samo progutao riječi i nastavio da radi, sve dok u jednom momentu nije izustio: „Oče – *audiatur et altera pars*... zar ne bi bila dobra ideja nazvati je AUDI umjesto HORH?". *„Hör"* na njemačkom znači „Slušaj!" a isto to znači i *„Audi"* na latinskom. Svi prisutni su sa oduševljenjem prihvatili ideju. Nova kompanija sa nazivom Audi je osnovana 16. jula 1909. u Cvikauu. Često je prisutno uvjerenje (ali to nije tačno) da je Audi akronim od *„Auto Union Deutschland Ingolstadt"*.

Audi je počeo sa četvorocilindričnim modelom 2612 cc (2,6 litara), za kojim su uslijedili modeli 3564 cc, kao i 4680 cc. Ova vozila su se pokazala uspješnim čak i na sportskim priredbama. August Horh je napustoliuAudi 1920. Audi automobili toga vremena bili su luksuzna vozila opremljena specijalnom limarijom.

Doba Auto unije
---------------

Godine 1932. Audi se integrisao sa proizvođačima Horh (nem. *Horch*), *DKW* i Vanderer (nem. *Wanderer*) u Auto uniju. Auto unija je koristila četiri ispresijecana prstena, koji danas predstavljaju znak Audija, kao simbol gorepomenuta četiri brenda. Ovaj znak je, međutim, korišćen samo na trkačkim modelima Auto unije tog vremena, dok su kompanije članice koristile svoje nazive i ambleme. Sve veća pažnja počela se poklanjati tehnološkom razvoju, te su se u neke Audi modele počeli ugrađivati Horh ili Vanderer motori .

Logo sa četiri prstena
----------------------

Amblem Audija čine četiri isprepletena prstena koja predstavljaju Auto uniju. Amblem Audija simboliše integraciju Audija sa *DKW*, Horhom i Vandererom: prvi prsten predstavlja Audi, drugi predstavlja *DKW*, treći Horh, a četvrti i poslednji Vanderer.

Prekid i novi početak
---------------------

Audi F103
Nakon II. svjetskog rata Tvrtku obnovljenu Marshallovim planom kupuje 1958. Daimler-Benz, ali je 1964. prodaje Volkswagenu, zajedno s potpuno novom tvornicom 4-taktnih motora. Na toj je osnovi 1965. iz dvotaktnog DKW-a F102 izveden prvi Audi 60, a 1968. napravljen je i model 100.

Fabrike Auto unije bile su teško bombardovane i dijelom uništene tokom Drugog svjetskog rata. Nakon rata, Cvikau postaje dio Demokratske Republike Njemačke (Istočna Njemačka). Glavnina koncerna došla je pod kontrolu Sovjetskog saveza i ostala u DDRu, iz čega su nastali Trabanti i Varburzi. Premješta se sjedište Auto unije, i u Zapadnoj Njemačkoj Auto unija je obnovljena DKV-om, a zanimljivo je da su i DKV i Varburg koristili 3-cilindrični dvotaktni motor, razvijen u Auto Uniji krajem 30-ih (Varburg sve do kraja 80-ih). Kompaniju obnovljenu Maršalovim planom kupuje 1958. Dajmler-Benc koji stiče 88 odsto vlasništva Auto unije, ali je 1964. prodaje Folksvagenu, zajedno s potpuno novom tvornicom 4-taktnih motora. Na toj je osnovi 1965. iz dvotaktnog DKW F102 izveden prvi Audi 60. Septembra 1965. lansiran je novi model sa zaštitnim znakom Audija. Model je dobio interni naziv *F103* i počeo se prodavati samo kao Audi (dakle, to ime je sada označavalo model auta, a ne proizvođača, jer se još uvijek proizvodio pod firmom Auto unije), ali je docnije postao poznat pod imenom Audi 72. Unapređivani modeli bili su nazivani po broju konjskih snaga, te su tako nastali Audi 60, 75, 80 i Super 90. Ovi modeli bili su u prodaji sve do 1972.

1969. Auto unija se spojila sa *NSU*, čije je sjedište bilo u blizini Štutgarta. 50-ih godina prošlog vijeka NSU je bio najveći svetski proizvođač motocikala, ali se kasnije preorijentisao na proizvodnju manjih kola poput *NSU Prinz*. NSU se zatim posvetio proizvodnji rotacionih motora, koji su u to vrijeme bili novina, prema ideji Feliksa Vankela. Za 1967. godinu, novi *NSU Ro 80* bio je futuristički model daleko ispred svog vremena u tehničkim detaljima kao što su aerodinamika, mala težina i bezbjednost, ali gorući problemi sa rotacionim motorima stavili su tačku na nezavisnost NSU. Danas se ta fabrika u blizini Štutgarta koristi za proizvodnju većih Audijevih modela.

Moderno doba Audija
-------------------

Audi R8
Novoosnovana kompanija bila je poznata kao *„Audi NSU Auto Union AG"*, i označila je pojavljivanje Audija kao zasebnog brenda, i to po prvi put poslije rata. Prvi novi model ovog naziva bio je Audi 100 iz 1968. godine. Za njim su ubrzo uslijedili, Audi 50 i 1972. godine Audi 80, koji je u svojem životu doživio četiri generacije.

Kako je izgled Audija toga vremena bio dosta konzervativan, prihvaćen je prijedlog inžinjera Jerga Bensingera da se tehnologija za pogon na sva četiri točka, koja je već bila našla primenu u nekim Folksvagenovim modelima, prilagodi i primjeni u Audijevim trkačkim modelima. Kao rezultat tih napora, 1980. godine nastao je model „kvatro", kupe sa turbo motorom, koji je ujedno bio prvi njemački serijski proizveden automobil sa pogom na sva četiri točka preko centralnog diferencijala.on

S obzirom na to da su 1985. brendovi Auto unija i NSU i formalno ugašeni, zvanični naziv kompanije je jednostavno preimenovan u, kratko, *„Audi AG"*. Godine 1994/95, Audi 80 je nasljedio model automobila Audi A4 koji se isto tako već predstavljen u četiri generacije, a na tržištu se uz limuzinsku verziju sa četvora vrata prodaje i kao karavan, te kao nezaobilazna sportska verzija S4 (Audi A4 sedan, A4 Avant, A4 allroad quattro, S4 sedan, S4 Avant). Audijeva prodaja bilježi rast, 2004. godine prodato je 779 441 vozilo širom svijeta, dok je do 2011. Audi proizveo više od 10 miliona modela automobila Audi 80 i Audi A4. Pet milioniti automobil Audi A4 proizveden je u martu 2011. godine, a sišao je s proizvodne trake Audijeve fabrike u Minhenu .

Kompanija Audi AG je 2010. godine prodala oko 1 092 400 automobila, što je više od predviđene godišnje prodaje, te je time postala najbolja godina ikada što se tiče prodaje. U Kini, Audi je prodao rekordnih 227 938 komada; u Sjedinjenim Državama, ova marka je po prvi put prešla granicu od prodanih 100 000 vozila. U Njemačkoj – kako je i očekivano – novi Audi A1 je pomogao kompaniji iz Ingolštata da godinu završi s dobrim rezultatima. Prodajni rezultati cijele godine, s prodanih 229 157 automobila, su nešto viši nego 2009. godine, unatoč utjecaju bonusa za zamjenu starih automobila. Što se tiče prodaje u Europi od januara do novembra, kompanija Audi AG je prodala 647600 automobila i potvrdila svoju poziciju kao evropska najbolje prodavana premijum automobilska marka. U prvoj polovini 2011. godine Audi je kupcima širom svijeta isporučio više od 652 950 automobila .

Sadašnji modeli
* Audi A1
* Audi A3
* Audi A4
* Audi A4 allroad quattro
* Audi A5
* Audi A6
* Audi A6 allroad quattro
* Audi A7
* Audi A8
* Audi TT
* Audi R8
* Audi Q3
* Audi Q5
* Audi Q7

### Sportski modeli

* Audi S3
* Audi S4
* Audi S5
* Audi S6
* Audi S7
* Audi S8
* Audi TTS

### RS modeli

* Audi RS3
* Audi RS5
* Audi TT RS

Raniji modeli
-------------

* Audi Front UW220
* Audi (Type C) Alpensieger
* Audi 50
* Audi F103 (Audi 60, Audi 75, Audi super 90)
* Audi 80 (Audi Fox, Audi Coupe, Audi 4000, Audi Cabriolet, Audi 90)
* Audi 100 (Audi 200, Audi 500, Audi 5000)
* Audi V8 (Audi V8 Quattro)
* Audi A2
* Audi S1
* Audi S2
* Audi RS1
* Audi RS2
* Audi RS4
* Audi RS6
* Audi Quattro (Audi Sport Quattro)

Koncepti
--------

* Audi e-tron
* Audi quattro concept
* Audi Roadjet Concept
* Audi Shooting Brake Concept
* Audi Le Mans quattro
* Audi Nuvolari quattro
* Audi Avantissimo
* Audi Steppenwolf
* Audi Avus quattro
* Audi quattro Spyder
* Audi Asso di Picche

| Hronološka lista Audi-modela od 1960. do danas |
| --- |
| **Tip** | **Aktuelna serija** | 1960-te | 1970-te | 1980-te | 1990-te | 2000-te |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Mali gradski automobili |  |  |  | Audi 50 |  |  |  | A2 |  |
| Niža srednja klasa | A3 |  |  |  |  | A3 8L | A3 8P |
| S3 |  |  |  |  | S3 8L |  | S3 8P |
| Srednja klasa | A4 |  | F103(60/„72"/75/80/90) | 80 B1 | 80 B2 | 80 B3 | 80 B4 | A4 B5 | A4 B6 | A4 B7 |
| S4 |  |  |  | 90 B2 | 90 B3 | S2 |  | S4 B5 |  | S4 B6 | S4 B7 |
| RS4 |  |  |  |  | RS2 |  | RS4 B5 |  | RS4 B7 |
| *Coupés* | A5 |  |  | Coupé Typ 81/85 | Coupé Typ 89 |  |  | A5 |
| S5 |  |  | quattro | S2 Coupé |  |  | S5 |
| Viša srednja klasa | A6 |  | 100 C1 | 100 C2 | 100 C3 | 100 C4 | A6 C4 | A6 C5 | A6 C6 |
| S6 |  |  | 200 C2 | 200 C3 |  | S4 C4 | S6 C4 |  | S6 C5 |  | S6 C6 |
|  |  |  |  |  |  | RS6 |  |
| Visoka klasa | A8 |  |  |  | V8 D11 | A8 D2 | A8 D3 |
| S8 |  |  |  |  | S8 D2 |  | S8 D3 |
| Sportski *coupés* | TT |  |  |  |  | TT 8N | TT 8J |
| *SUVs* | Q7 |  |  |  |  |  | Q7 |
| Sportski automobili | R8 |  |  |  | Sport |  |  |  | R8 |

Izvori
------

1. 1 2
2. ↑  Recenzije i pritužbe o Audi
3. 1 2 3  „AUDI: BAŠTINIK SLAVNOG AUTO UNIONA IZ 30-IH - Autoportal.hr". Arhivirano iz originala na datum 2011-04-23. Pristupljeno 2013-02-06.
4. ↑  „AUDI PROIZVEO 10 MILIJUNA MODELA AUDI A4 I AUDI 80 - Autoportal.hr". Arhivirano iz originala na datum 2011-11-09. Pristupljeno 2013-02-06.
5. ↑  „POVIJESNA GODINA ZA AUDI AG - Autoportal.hr". Arhivirano iz originala na datum 2011-01-17. Pristupljeno 2013-02-06.
6. ↑  „AUDI: REKORDNA ISPORUKA 652.950 AUTOMOBILA U PRVOJ POLOVICI GODINE - Autoportal.hr". Arhivirano iz originala na datum 2011-07-11. Pristupljeno 2013-02-06.
7. ↑  „Audi rekordno u 2011. - Aktuelno". Arhivirano iz originala na datum 2012-01-14. Pristupljeno 2013-02-06.

Vanjske veze
------------

***Audi*** na Wikimedijinoj ostavi

* Zvanična stranica Audija

| * p
* r
* u
Tvrtke Volkswagen grupe |
| --- |
| Marke automobila | 
Audi • 
Bentley • 
Bugatti • 
Lamborghini • 
Seat • 
Škoda • 
Volkswagen
 |
| Teretna vozila | 
Volkswagen Nutzfahrzeuge • 
MAN SE • 
Scania
 |